AIŠKINAMASIS RAŠTAS

Dėl Molėtų rajono savivaldybės tarybos 2020 m. vasario 26 d. sprendimo Nr. B1-39 „Dėl Molėtų rajono savivaldybės 2020 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2020 m. vasario 26 d. sprendimu Nr. B1-39 ,,Dėl Molėtų rajono savivaldybės 2020 metų biudžeto patvirtinimo“ patvirtintas 2020 metų rajono savivaldybės biudžetas.

Šiuo sprendimu didinamos Molėtų rajono savivaldybės pajamos- **2320,9** tūkst. Eur:

1. Tikslinamos Kelių priežiūros ir plėtros programos finansavimo lėšos skirtos savivaldybei, suma 253,3 tūkst. Eur:

1.1. Vadovaujantis Lietuvos automobilių kelių prie susisiekimo ministerijos direktoriaus 2020 m. balandžio 1 d. įsakymu Nr. V-48 „Dėl Lietuvos automobilių kelių prie susisiekimo ministerijos direktoriaus 2020 m. vasario 6 d. įsakymo Nr. V-20 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2020 metais” pakeitimo, savivaldybei 35,8 tūkst. Eur sumažinamas papildomas Kelių priežiūros ir plėtros programos finansavimas;

1.2. Vadovaujantis Lietuvos Respublikos Vyriausybės 2020 m. balandžio 8 d. nutarimu Nr. 357 „Dėl Lietuvos Respublikos Vyriausybės 2020 m. kovo 4 d. nutarimo Nr. 185 „Dėl 2020 metų kelių priežiūros ir plėtros programos finansavimo lėšų rezervo valstybės reikmėms, susijusioms su keliais, finansuoti paskirstymo” pakeitimo, savivaldybei skiriama 21,8 tūkst. Eur Molėtų miesto Braškių gatvei, esančiai sodininkų bendrijos „Pavasaris” teritorijoje, kapitališkai remontuoti.

1.3. Vadovaujantis Lietuvos Respublikos susisiekimo ministro 2020 m. balandžio 14 d. įsakymu Nr. 3-209 „Dėl kelių priežiūros ir plėtros programos finansavimo lėšų vietinės reikšmės keliams su žvyro danga asfaltuoti paskirstymo 2020 metais”, savivaldybei skiriama:

1.3.1. 108 tūkst. Eur Molėtų miesto Kiemo gatvei kapitališkai remontuoti;

1.3.2. 159,3 tūkst. Eur Joniškio seniūnijos Graužinių kaimo vietinės reikšmės keliui Graužiniai-Žydavainiai (Ateities g.) kapitališkai remontuoti.

2. Vadovaujantis Lietuvos Respublikos susisiekimo ministro 2020 m. balandžio 7 d. įsakymu Nr. 3-192 „Dėl finansavimo skyrimo projektui Nr. 06.2.1-TID-R-511-91-0010 „Saugaus eismo priemonių diegimas Molėtų rajono Giedraičių miestelyje”, skiriama 160,9 tūkst. Eur Europos Sąjungos struktūrinių fondų lėšų projektui „Saugaus eismo priemonių diegimas Molėtų rajono Giedraičių miestelyje”,

3. Vadovaujantis Lietuvos Respublikos socialinės apsaugos ir darbo ministro 2020 m. balandžio 24 d. įsakymu Nr. A1-350 „ Dėl lėšų paskirstymo savivaldybėms vienkartinėms premijoms už ypač svarbių užduočių vykdymą valstybės lygio ekstremaliosios situacijos ir karantino laipkotarpiu savivaldybių socialinių paslaugų įstaigose dirbantiems darbuotojams išmokėti patvirtininimo” savivaldybės socialinių paslaugų įstaigose dirbantiems darbuotojams skiriama 32,4 tūkst. Eur lėšų.

4. Savivaldybės pajamos didinamos 74,3 tūkst. Eur gautomis lėšomis už 2019 m. vykdytus projektus (grąžinama savivaldybės dalis).

5. Gautomis valstybinės žemės realizavimo lėšomis, suma - 6 tūkst. Eur, didinamos žemės sklypų matavimams skirtos pajamos.

6. Vadovaujantis Lietuvos Respublikos Vyriausybės 2020 m. gegužės 6 d. nutarimu Nr. 458 Nr. „Dėl lėšų skyrimo”, Molėtų rajono savivaldybei skiriama 1794 tūks. Eur valstybės lėšų šioms investicijoms:

6.1. Molėtų kultūros namų rekonstravimui- 330 tūkst. Eur;

6.2. Bendruomeninių globos namų ir vaiko raidos centrų Molėtų r. plėtrai – 64 tūkst. Eur;

6.3. Sporto paskirties pastato Molėtuose, Ąžuolo g. 10, rekonstravimui – 1 mln. Eur;

6.4. Molėtų gimnazijos kapitaliniam remontui – 400 tūkst. Eur.

Molėtų rajono savivaldybės biudžeto pajamų tikslinimas detalizuojamas lentelėje:

|  |  |  |
| --- | --- | --- |
| Eil. Nr. | Pavadinimas | Suma |
| 1. | Kita tikslinė dotacija kelių priežiūrai ir rekonstrukcijai | 253,3 |
| 2. | Europos Sąjungos finansinės paramos lėšos savivaldybės projektams | 160,9 |
| 3. | Dotacija socialinių paslaugų srities darbuotojams | 32,4 |
| 4. | Grąžinta dotacijos dalis projektams (už 2019 m.) | 74,3 |
| 5. | Žemės realizavimo pajamos | 6 |
| 6. | Molėtų kultūros namų rekonstravimas | 330 |
| 7. | Bendruomeninių globos namų ir vaiko raidos centrų Molėtų r. plėtra | 64 |
| 8. | Sporto paskirties pastato Molėtuose, Ąžuolo g. 10, rekonstravimas | 1000 |
| 9. | Molėtų gimnazijos kapitalinis remontas | 400 |
| 10. | **Iš viso:** | **2320,9** |

Gautomis pajamomis tikslinami :

1. Molėtų rajono savivaldybės administracijos asignavimai sprendimo 5 ir 3 prieduose:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis | Ilgalaikis  turtas |
| **1. Realizavimo pajamos** | | | | | | |
| 1.1 | Žemės sklypų matavimams iš valstybinės žemės realizavimo pajamų | 2 | 6 | 6 |  |  |
| **Iš viso:** | |  | **6** | **6** | **0** | **0** |
| **2. Valstybės lėšos** | | | | | | |
| 2.1. | Kita tikslinė dotacija kelių priežiūrai ir rekonstrukcijai | 3 | 253,3 |  |  | 253,3 |
| 2.2. | Molėtų kultūros namų rekonstravimas | 3 | 330 |  |  | 330 |
| 2.3. | Bendruomeninių globos namų ir vaiko raidos centrų Molėtų r. plėtra | 3 | 64 |  |  | 64 |
| 2.4. | Sporto paskirties pastato Molėtuose, Ąžuolų g. 10, rekonstravimas | 3 | 1000 |  |  | 1000 |
| 2.5. | Molėtų gimnazijos kapitalinis remontas | 3 | 400 |  |  | 400 |
| 2.6. | Grąžinta dotacijos dalis projektams (už 2019 m.) | 3 | 74,3 | 21,7 |  | 52,6 |
| **Iš viso:** | |  | **2121,6** | **21,7** | **0** | **2099,9** |
| **3. Europos Sąjungos lėšos** | | | | | | |
| 3.1. | Infrastruktūros objektų ir gyvenamosios aplinkos tvarkymo ir priežiūros programa (Saugaus eismo priemonių diegimas Molėtų rajono Giedraičių miestelyje) | 3 | 160,9 |  |  | 160,9 |
| **Iš viso:** | |  | **160,9** | **0** | **0** | **160,9** |
| **Iš viso visų finansavimo šaltinių:** | |  | **2288,5** | **27,7** | **0** | **2260,8** |
|  |  |  |  | **2288,5** | | |

2. Valstybės lėšos paskirsomos socialines paslaugas teikiančioms įstaigoms vienkartinėms premijoms už ypač svarbių užduočių vykdymą valstybės lygio ekstremaliosios situacijos ir karantino laikotarpiu socialinių paslaugų įstaigose dirbantiems darbuotojams išmokėti:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis | Ilga-laikis  turtas |
| **1. Valstybės lėšos** | | | | | | |
| 1.1. | Molėtų socialinės paramos centras | 7 | 11,9 | 0,2 | 11,7 |  |
| 1.2. | Molėtų vaikų savarankiško gyvenimo namai | 7 | 15,5 |  | 15,5 |  |
| 1.3. | Molėtų rajono Alantos senelių globos namai | 7 | 5 |  | 5 |  |
| **Iš viso:** | |  | **32,4** | **0,2** | **32,2** | **0** |

Šiuo sprendimu taip pat tikslinamos savivaldybės lėšos, perskirstant lėšas tarp programų, ekonominės klasifikacijos straipsnių nekeičiant bendros asignavimų sumos.

Perskirstomas savivaldybės lėšų asignavimų planas, didinant administracijos direktoriaus rezervą 50 tūkst. Eur ekstremalios situacijos išlaidoms kompensuoti:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis | Ilgalaikis  turtas |
| 1. | Lėšos reprezentacijai | 2 | -10 | -10 |  |  |
| 2. | Administracijos direktoriaus rezervas | 2 | 50 | 50 |  |  |
| 3. | Savivaldybės lėšos ugdymo procesui užtikrinti | 6 | -34 | -34 |  |  |
| 4. | Lėšos likusių be tėvų globos vaikų apgyvendinimui vaikų globos namuose | 7 | -6 | -6 |  |  |
| **Iš viso:** | |  | **0** | **0** | **0** | **0** |

**2. Šiuo metu esantis teisinis reglamentavimas:**

Lietuvos Respublikos biudžeto sandaros įstatymas;

Lietuvos Respublikos Vyriausybės 2001 m. gegužės 14 d. nutarimas Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo”;

Molėtų rajono savivaldybės biudžeto projekto rengimo, tvirtinimo, biudžeto vykdymo, asignavimų išdavimo ir atskaitomybės tvarkos aprašas, patvirtintas 2019 m. balandžio 3 d. Molėtų rajono savivaldybės administracijos direktoriaus įsakymu Nr. B6-268 „Dėl Molėtų rajono savivaldybės biudžeto projekto rengimo, tvirtinimo, biudžeto vykdymo, asignavimų išdavimo ir atskaitomybės tvarkos aprašo tvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių - nenumatoma.

Teigiamos pasekmės – didinamas savivaldybės biudžetas, lėšos paskirstomos asignavimų valdytojams.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

**6.Vykdytojai, įvykdymo terminai**

Savivaldybės administracija, asignavimų valdytojai.